Kuluttajan on ilmoitettava tavaran virheestä myyjälle kohtuullisessa ajassa siitä, kun hän havaitsi virheen tai hänen olisi pitänyt se havaita. Virheilmoitus voidaan kuitenkin aina tehdä kahden kuukauden kuluessa siitä, kun ostaja havaitsi virheen. Virheilmoitusaika ei voi siten olla lyhyempi kuin kaksi kuukautta, mutta joissain tapauksissa kohtuullinen aika voi olla pidempi kuin mainittu kahden kuukauden määräaika.